Valerio Lazzeri

**Valerio Lazzeri** (født 22. juli 1963 i Dongio i Ticino i Sveits)  er en sveitsisk katolsk prelat og emeritert biskop av Lugano.
## Liv og virke
### Bakgrunn
Valerio Lazzeri studerte ved presteseminarer i Lugano og Freiburg (1982–1987), ved Pontificio Seminario Lombardo (1987–1989) og ved Det pavelige universitet Gregoriana (1987–1988). 
### Prest
Den 2. september 1989 ble han presteviet av biskop Eugenio Corecco. I 1991 ble han med et arbeid innen spiritualitet doktor theol. ved Det pavelige fakultet Teresianum. Doktorarbeidet het *Teologia mistica e teologia scolastica. L’esperienza spirituale come problema teologico in [[Giovanni Gerson]]*. Han var viserektor ved Collegio Papio i Ascona (1991–1993) og arbeidet også ved Kongregasjonen for det katolske utdannelsesvesen i Roma. Fra 1999 var han dosent ved det teologiske fakultet i Lugano og bar biskoppelig vikar så vel som spiritual ved presteseminaret.

### Biskop av Lugano
Den 4. november 2013 utnevnte pave Frans han til biskop av Lugano. Han ble bispeviet av den apostoliske nuntius til Sveits, erkebiskop Diego Causero, den 7. desember samme år; Medkonsekrerende var hans embedsforgjenger biskop Pier Giacomo Grampa og biskopen av Lausanne, Genève og Fribourg, Charles Morerod O.P.

Den 30. november 2014 publiserte han sitt første hyrdebrev med tittelen *«Passare attraverso il fuoco»* (Å gå gjennom ilden), en refleksjon basert på et avsnitt fra 2. Mosebok (2. Mos 2,11–3,18). Den 29. november 2015 publiserte han sitt andre hyrdebrev med tittelen *«Se conoscessimo il dono di Dio!»* (Om vi bare kjente Guds gave!), inspirert av et avsnitt fra profeten Esekiel (Esek 47,1–12).
### Fratreden
Den 10. oktober 2022 godtok pave Frans hans tidlige avskjedsøknad (i en alder av 59 år) fra den pastorale ledelse i Lugano bispedømme; i påvente av utnevnelsen av hans etterfølger, ble biskop Alain de Raemy, titulærbiskop av *Torre di Mauritania* og hjelpebiskop av Lausanne, Genève og Fribourg, utnevnt til apostolisk administrator.

På en pressekonferanse da hans fratreden ble kunngjort, sa Lazzeri: *«Oppriktighet og fullstendig åpenhet tvinger meg til å fortelle dere at, spesielt de siste to årene, har en indre tretthet vokst i meg som gradvis har fratatt meg momentum og ro.»** «Gjennom årene har de offentlige aspekter ved representasjon, institusjonell styring og økonomisk og administrativ forvaltning, som alltid har vært langt unna alt det naturlige tilbøyeligheter og tjeneste tidligere hadde ledet meg til å dyrke, blitt uholdbare for meg, til tross for tilstedeværelsen av gode og kompetente samarbeidspartnere, som all min takknemlighet går til fra nå av»*, sa han.

## Litteratur
* Red.: *Ordinazione episcopale di Mons. Valerio Lazzeri, Vescovo di Lugano nella solennità di sant’Ambrogio, sabato 7 dicembre 2013.* I *Rivista teologica di Lugano*, Facoltà di teologia, Nr. 1/2014, Lugano 2014, s.&nbsp;137–141.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop Diego Causero (1940-2025) *1993
* Biskop *Valerio Lazzari* (1963-) *2013

## Referanser


## Eksterne lenker
* Il Vescovo, Monsignor Valerio Lazzeri Bispedømmet Luganos nettside
*  ''Valerio Lazzeri på sidene til Luganos teologiske fakultet''